pythainlp/thai-wiki-dataset-v3 huggingface dataset:
กีฬายิมนาสติกในกีฬาแห่งชาติครั้งที่ 42

"ยิมนาสติก"ในการแข่งขันกีฬาแห่งชาติ ครั้งที่ 42 สุพรรณบุรีเกมส์
มีการชิงชัย 24 เหรียญทอง
*1.ยิมนาสติกสากล 14 เหรียญทอง
*2.ยิมนาสติกลีลา 6 เหรียญทอง
*3.ยิมนาสติกแอโรบิก 4 เหรียญทอง
เริ่มแข่งขันวันที่ 5-15 มกราคม 2557
สนามที่ใช้ในการแข่งขัน : โรงยิมแฝด โรงเรียนกีฬาจังหวัดสุพรรณบุรี
== สรุปเหรียญรางวัล ยิมนาสติก ==
{| 
|-
| 1 || align=left| สุพรรณบุรี || 9 || 1 || 6 || 16
|-
| 2 || align=left| สมุทรสาคร || 4 || 10 || 5 || 19
|-
| 3 || align=left| ชัยภูมิ || 1 || 1 || 1 || 3
|-
| 4 || align=left| กรุงเทพมหานคร || 0 || 2 || 2 || 4
|-
| 5 || align=left| เชียงใหม่ || 0 || 0 || 1 || 1
|-bgcolor="ccccff"
|  || align=left| รวม || 14 || 14 || 15 || 43
|}
== สรุปผลการแข่งขัน ==
===ยิมนาสติกสากล===
====ประเภทชาย====
{|
|-
| ทีมชาย
| สุพรรณบุรีสกลวัฒน์  อยู่เจริญอนาวิน  โพธิ์ทองสุริเยน  จันทร์ดวงนพดล  ยิ้มเสมียนธีรพงษ์  วงษ์กัณหาณัฐติพงศ์  เอียดวงค์
| สมุทรสาครชิรกรณ์  สุรินทรทะณัฐวัตร  โพธิ์ฉัตรราชวัตร  แก้วปัญญาฑิฆัมพร  สุรินทรทะชัชวาล  รอดอนันต์
| กรุงเทพมหานครกิตติพงษ์  อยู่ดีอกฤศ  กิตตินรนันท์ทิษณุพรรณ  วิเชียรประดิษฐ์อนุชา  พรสิริจรรยาณัฐวุฒิ  ละม้ายวรรณณัฐวัฒน์  ละม้ายวรรณ
|-
| บุคคลรวมอุปกรณ์
| สมุทรสาครราชวัตร  แก้วปัญญา
| สมุทรสาครณัฐวัตร  โพธิ์ฉัตร
| สุพรรณบุรีณัฐติพงศ์  เอียดวงค์
|-
| ฟลอร์เอ็กเซอร์ไซส์
| สุพรรณบุรีสุริเยน  จันทร์ดวง
| สมุทรสาครราชวัตร  แก้วปัญญา
| สุพรรณบุรีนพดล  ยิ้มเสมียน
|-
| ม้ากระโดด
| สุพรรณบุรีณัฐติพงศ์  เอียดวงค์
| สมุทรสาครฑิฆัมพร  สุรินทรทะ
| เชียงใหม่รัฐศาสตร์  กาณบูรณ์
|-
| ม้าหู
| สมุทรสาครราชวัตร  แก้วปัญญา
| สมุทรสาครณัฐวัตร  โพธิ์ฉัตร
| สุพรรณบุรีณัฐติพงศ์  เอียดวงค์
|-
| ราวคู่
| สมุทรสาครราชวัตร  แก้วปัญญา
| กรุงเทพมหานครทิษณุพรรณ  วิเชียรประดิษฐ์
| สมุทรสาครณัฐวัตร  โพธิ์ฉัตร
|-
| ราวเดี่ยว
| สมุทรสาครณัฐวัตร  โพธิ์ฉัตร
| สมุทรสาครราชวัตร  แก้วปัญญา
| กรุงเทพมหานครอนุชา  พรสิริจรรยา
|-
| ห่วง
| สุพรรณบุรีสุริเยน  จันทร์ดวง
| สมุทรสาครราชวัตร  แก้วปัญญา
| สมุทรสาครณัฐวัตร  โพธิ์ฉัตร
|}
====ประเภทหญิง====
{|
|-
| ทีมหญิง
| สุพรรณบุรีรัตน  ธัญญมาดากัญญารัตน์  สุภาษาแพรวพราว  ดวงจันทร์กชกร  สุขุมลักษมาพร  ทองอำไพศิรกัญจน์ประภา  ทองอำไพ
| กรุงเทพมหานครจิภัสดา  มุ่งมีดวงกมล  ทองห่ออังคณา  บุญครองฤทธิ์ฤดี  ขำศิริรัตน์กัญญาณัฐ  บุญเทิงธัญญารัตน์  บุญมาใสย์
| สมุทรสาครสิรินี  บุญตามณัญฌญา  เซ็นกลางอาจารี  แท่นทรัพย์ญาณิศา  คำดวงบุรากร  ปัญญาประทีปอธิชา  ปลื้มจิตร
|-
| บุคคลรวมอุปกรณ์
| สุพรรณบุรีลักษมาพร  ทองอำไพ
| สมุทรสาครมณัญฌญา  เซ็นกลาง
| สุพรรณบุรีแพรวพราว  ดวงจันทร์ ชัยภูมิฐิดาภรณ์  คันธะระ
|-
| ฟลอร์เอ็กเซอร์ไซส์
| สุพรรณบุรีกัญญารัตน์  สุภาษา
| ชัยภูมิฐิดาภรณ์  คันธะระ
| สมุทรสาครมณัญฌญา  เซ็นกลาง
|-
| คานทรงตัว
| ชัยภูมิฐิดาภรณ์  คันธะระ
| สมุทรสาครญาณิศา  คำดวง
| สุพรรณบุรีลักษมาพร  ทองอำไพ
|-
| ม้ากระโดด
| สุพรรณบุรีแพรวพราว  ดวงจันทร์
| สมุทรสาครมณัญฌญา  เซ็นกลาง
| สุพรรณบุรีกชกร  สุขุม
|-
| ราวต่างระดับ
| สุพรรณบุรีแพรวพราว  ดวงจันทร์
| สุพรรณบุรีลักษมาพร  ทองอำไพ
| สมุทรสาครมณัญฌญา  เซ็นกลาง
|}
===ยิมนาสติกลีลา===
{|
|-
| 
| 
| 
|-
| บุคคลรวมอุปกรณ์
| 
| 
| 
|-
| คฑา
| 
| 
| 
|-
| บอล
| 
| 
| 
|-
| ริบบิ้น
| 
| 
| 
|-
| ห่วง
| 
| 
| 
|}
===ยิมนาสติกแอโรบิก===
{|
|-
| บุคคลชาย
| 
| 
| 
|-
| บุคคลหญิง
| 
| 
| 
|-
| คู่ผสม
| 
| 
| 
|-
| ทีม 3 คน
| 
| 
| 
|}
== อ้างอิง ==
กีฬาแห่งชาติ ครั้งที่ 42 “สุพรรณบุรีเกมส์”
สมาคมยิมนาสติกส์แห่งประเทศไทย 
42
การเลือกตั้งทั่วไปในกัมพูชา พ.ศ. 2556

การเลือกตั้งทั่วไปเกิดขึ้นในกัมพูชาเมื่อวันที่ 28 กรกฎาคม พ.ศ. 2556 คณะกรรมการการเลือกตั้งประกาศว่ามีผู้มาเลือกตั้งครั้งนี้จำนวน 9,670,000 คน โดยมีรายงานผู้ใช้สิทธิเพียง 69.6% ถือว่าต่ำเป็นประวัติการณ์ในการเลือกตั้งทั่วไป การเลือกตั้งครั้งนี้ทำให้ฮุน เซน ได้รับการดำรงตำแหน่งเป็นนายกรัฐมนตรีต่อกันเป็นสมัยที่ 4 ซึ่งเปิดให้ลงคะแนนเมื่อ 7.00 น.-15.00 น. เขียว กัญญาฤทธิ์ รัฐมนตรีว่าการกระทรวงสารสนเทศกัมพูชาประกาศว่าพรรคประชาชนกัมพูชาชนะมีสมาชิกจำนวน 68 คน และฝ่ายค้านกัมพูชาพรรคสงเคราะห์ชาติมีสมาชิกจำนวน 55 คน ถือเป็นการเลือกตั้งที่ทำให้พรรคประชาชนกัมพูชาเสียที่นั่งมากที่สุด และมีส่วนแบ่งที่นั่งต่ำสุดนับตั้งแต่ พ.ศ. 2541
==ผลการเลือกตั้ง==
พรรคประชาชนกัมพูชาได้เสียงโหวตถึง 48.83% โดยได้เพียง 68 ที่นั่ง ส่วนพรรคสงเคราะห์ชาติได้ที่นั่งไป 55 ที่นั่งด้วยเสียงโหวต 44.46% ส่วนพรรคอื่น ๆ อย่างพรรคฟุนซินเปกและพรรคพันธมิตรเพื่อประชาธิปไตยไม่ได้ที่นั่ง โดยมีผลโหวตเพียง 6.3%
==ผลที่ตามมา==
==ดูเพิ่ม==
การประท้วงในกัมพูชา พ.ศ. 2556–2557
==อ้างอิง==
การเลือกตั้งในกัมพูชา
ไบรดัลคอรัส

ไบรดัลคอรัส (bridal chorus), ไบรดัลมาร์ช (bridal march) หรือ ทร็อยลิชเกอเฟือร์ท (Treulich geführt) เป็นเพลงมาร์ชที่นิยมใช้บรรเลงขณะเจ้าสาวเดินทางเข้าสู่พิธีในงานแต่งงานแบบตะวันตก นำมาจากท่อนร้องประสานเสียง จากองก์ที่ 3 ของอุปรากรเรื่อง โลเอินกรีน ผลงานประพันธ์ของริชชาร์ท วากเนอร์ ใน ค.ศ. 1850 เพลงนี้มักบรรเลงด้วยออร์แกน บางครั้งอาจประกอบคำร้องประสานเสียง และมีอีกชื่อหนึ่งว่า "Here Comes the Bride"
เพลงนี้เป็นอีกเพลงหนึ่งที่นิยมควบคู่กับเว็ดดิงมาร์ช ผลงานประพันธ์ของเฟลิคส์ เม็นเดิลส์โซนใน ค.ศ. 1826 จากท่อนโอเวอร์เชอร์เรื่อง ฝัน ณ คืนกลางฤดูร้อน (A Midsummer Night's Dream) ของเชกสเปียร์
==แหล่งข้อมูลอื่น==
Richard Wagner – Operas  – Libretti and leitmotifs for some Wagner operas.
Audio of "Bridal Chorus" performed on a virtual organ 
ผลงานในปี พ.ศ. 2393
เพลงมาร์ช
ผลงานของ ริชชาร์ท วากเนอร์
เว็ดดิงมาร์ช

thumb
เว็ดดิงมาร์ช (Wedding march) ของเฟลิคส์ เม็นเดิลส์โซน ในบันไดเสียงซี เมเจอร์  แต่งขึ้นในปี ค.ศ. 1842 เป็นส่วนหนึ่งของท่อนอินเตอร์เมซโซ ระหว่างองก์ที่ 4 และ 5 ของสวีทสำหรับประกอบละครเวทีเรื่อง ฝัน ณ คืนกลางฤดูร้อน (A Midsummer Night's Dream) ของวิลเลียม เชกสเปียร์
โดยทั่วไปมักบรรเลงด้วยออร์แกน นิยมใช้บรรเลงในงานแต่งงานแบบตะวันตก ขณะเจ้าสาวเดินทางเข้าสู่พิธี  ควบคู่ไปกับเพลง ไบรดัลคอรัส จากอุปรากร โลเฮ็นกริน ของริชาร์ด วากเนอร์    และพรินซ์ออฟเดนมาร์กมาร์ช ของเจเรเมียห์ คลาร์ก 
เว็ดดิงมาร์ชของเม็นเดิลส์โซน ถูกใช้บรรเลงในงานแต่งงานครั้งแรกในปี ค.ศ. 1847  แต่มาได้รับความนิยมหลังจากพระราชพิธีอภิเษกของเจ้าหญิงวิกตอเรีย พระราชกุมารี กับเจ้าชายฟรีดริช วิลเฮล์ม นิโคเลาส์ คาร์ล มกุฎราชกุมารแห่งปรัสเซีย เมื่อวันที่ 25 มกราคม ค.ศ. 1858  เจ้าหญิงทรงเลือกเพลงนี้เนื่องจากพระราชมารดา คือ สมเด็จพระราชินีนาถวิกตอเรีย ทรงชื่นชมผลงานของเฟลิคส์ เม็นเดิลส์โซน เป็นพิเศษ
==อ้างอิง==
==แหล่งข้อมูลอื่น==
Free sheet music on Cantorion.org
Audio of the full Wedding March played on a virtual organ 
ผลงานในปี พ.ศ. 2385
เพลงมาร์ช
ผลงานของ เฟลิคส์ เม็นเดิลส์โซน
เอ็ดเวิร์ด มโพฟู

เอ็ดเวิร์ด มโพฟู (Edward Mpofu) นักมวยสากลชาวแอฟริกาใต้ เกิดเมื่อ 26 กุมภาพันธ์ พ.ศ. 2515 สถิติการชก 34 ครั้ง ชนะ 18 (น็อค 4) เสมอ 4 แพ้ 12
== ประวัติ ==
มโพฟูขึ้นชกมวยสากลครั้งแรกเมื่อ 29 มีนาคม พ.ศ. 2541 เสมอกับ แอนโทนี ทเซลา ที่แอฟริกาใต้ จากนั้นขึ้นชกชนะเป็นส่วนใหญ่ จนได้ชิงแชมป์แอฟริกาใต้รุ่นซูเปอร์แบนตัมเวทที่ว่างเมื่อ 25 มกราคม พ.ศ. 2543 ชนะน็อค วูยิซิเล ติงกา ได้แชมป์มาครอง แต่พอป้องกันแชมป์ครั้งแรกก็เป็นฝ่ายแพ้คะแนนอินโดนเซนต์ มทาลาเน เสียแชมป์ไปเมื่อ 30 เมษายน พ.ศ. 2543 หลังจากนั้นมโพฟูขึ้นชกชนะรวดตลอด รวมทั้งชนะคะแนนลุยจิ ค้สติโยเนที่อิตาลีด้วย จากนั้นขึ้นิงแชมป์แอฟริกาใต้รุ่นเฟเธอร์เวทเมื่อ 26 ตุลาคม พ.ศ. 2545 ปรากฏว่าแพ้คะแนนทากาลานี นโดลวู ไม่ได้แชมป์ จากนั้นในเดือนธันวาคม มโพฟูเดินทางมาชิงแชมป์ PABA รุ่นซูเปอร์เฟเธอร์เวทในไทย ซึ่งเป็นฝ่ายแพ้น็อค สมศักดิ์ ศิษย์ชัชวาล ยก 12
หลังจากชกแพ้สมศักดิ์ มโพฟูหยุดชกไปถึง 3 ปี กลับมาชกอีกใน พ.ศ. 2548 ซึ่งมโพฟูได้ชกชิงแชมป์แอฟริกาใต้รุ่นเฟเธอร์เวทอีกถึงสองครั้ง แต่ไม่สำเร็จ ครั้งแรก แพ้คะแนนมัลคอร์ม กลาสเซน ใน พ.ศ. 2548และแพ้คะแนน ลูดูโม กาลาดา เมื่อ พ.ศ. 2550 หลังจากนั้น มโพฟูชกแพ้และเสมอ ไม่ชนะใครอีก จนกระทั่งแพ้คะแนน ทันดูโซโล ดยานี เมื่อ 29 กันยายน พ.ศ. 2551 มโพฟูจึงแขวนนวมไป
== เกียรติประวัติ ==
แชมป์แอฟริกาใต้รุ่นซูเปอร์แบนตัมเวท (2543)
เคยชิงแชมป์ต่อไปนี้แต่ไม่สำเร็จ
* ชิงแชมป์ PABA รุ่นซูเปอร์แบนตัมเวท แพ้น็อค สมศักดิ์ ศิษย์ชัชวาลย์ ยก 12 ที่ กรุงเทพฯ
== อ้างอิง ==
สถิติการชก boxrec.com 
นักมวยสากลชาวแอฟริกาใต้
แชมป์มวยสากลประเทศแอฟริกาใต้
ฮาซัน อัมบน

ฮาซัน อัมบน (Hasan Ambon ) หรือในบางแหล่งเรียก ฮัดซัน อาบอนนั กมวยสากลชาวอินโดนีเซีย สถิติการชก 9 ครั้ง แพ้ 9
== ประวัติ ==
จากข้อมูลที่บันทึกไว้ใน Boxrec.com นั้น อัมบนขึ้นชกครั้งแรกเมื่อ 6 กมภาพันธ์ พ.ศ. 2537 แพ้น็อค เอเดรียน คัสเปรี่ ยก 6 และเคยเดินทางมาชกนอกรอบในไทยระหว่าง พ.ศ. 2540 – 2543 แพ้น็อค รัตนชัย ส.วรพิน ยก 6 แพ้คะแนน ฟ้าสั่ง พ.ธวัชชัยสองครั้ง และเคยชกกับคริส จอห์นด้วย ซึ่งอัมบนเป็นฝ่ายแพ้คะแนนไป ต่อมา อัมบนได้ชิงแชมป์โลกรุ่นจูเนียร์เฟเธอร์เวท WBF เมื่อ 25 พฤศจิกายน พ.ศ. 2543 แพ้คะแนน สมศักดิ์ ศิษย์ชัชวาย์ หลังจากนั้น อัมบนขึ้นชกแพ้คะแนนวีรพล นครหลวงโปรโมชั่น ใน พ.ศ. 2544 จากนั้น ขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 5 ตุลาคม พ.ศ. 2545 แพ้คะแนน รัชมัน กาลี กาลี แล้วไม่ได้ขึ้นชกอีกเลย
== เกียรติประวัติ ==
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่น จูเนียร์เฟเธอร์เวท WBF 25 พฤศจิกายน 2543 แพ้คะแนน สมศักดิ์ ศิษย์ชัชวาลย์ ที่ กาญจนบุรี
== อ้างอิง ==
สถิติการชก boxrec.com 
นักมวยสากลชาวอินโดนีเซีย
รามานุชะ

รามานุชะ หรือ รามานุชาจารย์ (Ramanuja; रामानुजाचार्य, รามานุชาจารย) เป็นนักปรัชญาชาวอินเดีย เกิดเมื่อ พ.ศ. 1560 ที่ภาคใต้ของอินเดีย ในวัยเยาว์ท่านได้ศึกษาปรัชญาเวทานตะกับอาจารย์ยาทวประกาศแต่ตีความต่างกับอาจารย์จนถูกขับออกจากสำนัก จากนั้นได้ไปยังสำนักของท่านปุราณะและยามุนาจารย์ ภายหลังได้ออกบวชเป็นสันยาสี และได้แต่งคัมภีร์ต่างๆเป็นจำนวนมาก ได้แก่ ศรีภาษยะ คีตาภาษยะ เวทานตสาระ เวทานตทีปะ เป็นต้น รามานุชะได้เทศนาชักจูงให้ประชาชนหันมานับถือไวษณพนิกายได้เป็นจำนวนมาก ปรัชญาที่สำคัญของท่านคือวิศิษฏาไทวตะ เวทานตะหรือเวทานตะที่ไม่เป็นสองแบบพิเศษ ความจริงแท้มีหนึ่งเท่านั้นคือพระเจ้า พระองค์ประกอบด้วยสสารและชีวาตมัน แต่สสารและชีวาตมันต้องขึ้นกับพระเจ้า
รามานุชะถึงแก่กรรมเมื่อ พ.ศ. 1680 หลังจากที่ท่านถึงแก่กรรมไปแล้ว 200 ปี สาวกของท่านได้แยกเป็นสองนิกาย คือ นิกายฝ่ายเหนือหรือวัฑคไล ใช้ภาษาสันสกฤต รักษาคำสอนเดิมไว้ไม่เปลี่ยนแปลง และนิกายฝ่ายใต้หรือเตงคไล ใช้ภาษาทมิฬ ถือว่าเนื้อหาเปลี่ยนแปลงได้ตามความเหมาะสม
== อ้างอิง ==
ฟื้น ดอกบัว.ปวงปรัชญาอินเดีย. กทม. ศยาม. 2555 หน้า 128 - 131
บุคคลที่เกิดในปี พ.ศ. 1560
นักปรัชญาชาวอินเดีย
ลัทธิไวษณพ
วัฒนธรรมชุบแป้งทอด

วัฒนธรรมชุบแป้งทอดเป็นรายการโทรทัศน์ไทยผลิตโดยบริษัทดิวันโอวันเปอร์เซนต์ ออกอากาศทางไทยพีบีเอสดำเนินรายการโดย สราวุธ เฮ้งสวัสดิ์, ทีปกร วุฒิพิทยามงคลและโตมร ศุขปรีชาเริ่มออกอากาศวันที่ 26 มิถุนายน 2556 ในตอน ทำไมต้องใส่เครื่องแบบ ออกอากาศรีรันในวันศุกร์เวลา 11:05 น.
รายการวัฒนธรรมชุบแป้งทอดเป็นรายการที่นำวัฒนธรรมมาชุบแป้งทอดให้กินง่าย อร่อย แต่มีคุณค่าทางสมอง กระตุกความคิด สะกิดให้สังเกต และหาคำตอบในหลายประเด็นที่เราอาจลืมตั้งคำถาม เช่น ทำไมเราต้องใส่เครื่องแบบ ทำไมเราต้องขยัน ทำไมเราต้องเดินห้างฯ ทำไมแมวถึงฮิต ทำไมคนเพศเดียวกันแต่งงานกันไม่ได้ ทำไมผีถึงอยู่คู่สังคมไทยมาช้านาน และอีกหลายๆ ทำไม
== วันและเวลาออกอากาศ ==
== การออกอากาศ ==
===ซีซั่น 1===
วัฒนธรรมชุบแป้งทอดเคยงดออกอากาศดังนี้
25 กันยายน 2556 เนื่องจากมีรายการสารคดีนักวอลเลย์บอล
13 พฤศจิกายน 2556 เนื่องจากมีความไม่สงบทางการเมืองเลยมีรายการพิเศษมาแทน
27 พฤศจิกายน 2556 เนื่องจากมีการถ่ายทอดสดการอภิปรายไม่ไว้วางใจฯ
4 ธันวาคม 2556 และ11 ธันวาคม 2556 เนื่องจากมีรายการ "ทางออกประเทศไทย" มาแทน
16 และ 23 มกราคม 2557 เนื่องจากมีรายการติดตามสถานการณ์ปัจจุบันจากทางสถานีมาแทน
===ซีซั่น 2===
== แหล่งข้อมูลอื่น ==
เฟซบุ๊ก
รายการโทรทัศน์ไทย
อินเดียนาโจนส์ แอนด์ดิอิมเพอเรอร์สทูม

อินเดียนาโจนส์ แอนด์ดิอิมเพอเรอร์สทูม (Indiana Jones and the Emperor's Tomb) เป็นวิดีโอเกมแนวแอกชั่น พัฒนาโดย The Collective, Inc. และจัดจำหน่ายโดย LucasArts ในปี ค.ศ. 2003 ในรูปแบบเอกซ์บอกซ์, ไมโครซอฟท์ วินโดวส์, เพลย์สเตชัน 2 และแมคโอเอสเท็น โดยมีฉากเกี่ยวกับสุสานจักรพรรดิจีนของจิ๋นซีฮ่องเต้
==อ้างอิง==
==แหล่งข้อมูลอื่น==
Official Indiana Jones and the Emperor's Tomb website
Original Official Indiana Jones and the Emperor's Tomb website (Waybackmachine)
Indiana Jones and the Emperor's Tomb Macintosh website  at Aspyr
วิดีโอเกมที่ออกวางจำหน่ายในปี พ.ศ. 2546
เกมสำหรับแมคโอเอส
เกมสำหรับเพลย์สเตชัน 2
เกมสำหรับวินโดวส์
เกมสำหรับเอกซ์บอกซ์
วิดีโอเกมที่มีฉากในประเทศตุรกี
วิดีโอเกมที่มีฉากในประเทศเช็กเกีย
วิดีโอเกมที่มีฉากในประเทศจีน
วิดีโอเกมที่มีฉากในประเทศศรีลังกา
คลื่นอากาศหนาวในทวีปอเมริกาเหนือ พ.ศ. 2557

คลื่นอากาศหนาวในทวีปอเมริกาเหนือ พ.ศ. 2557 เป็นปรากฏการณ์ภาวะลมฟ้าอากาศรุนแรง (extreme weather) ซึ่งส่งผลกระทบต่อบางส่วนของประเทศแคนาดาและสหรัฐ มีที่มาจากส่วนที่อยู่ตะวันออกของเทือกเขาร็อกกี และขยายลงใต้ไปถึงตอนกลางของรัฐฟลอริดาและทางตะวันออกเฉียงเหนือของประเทศเม็กซิโก คลื่นอากาศหนาวดังกล่าวเป็นแนวปะทะอากาศเย็นอาร์กติก ซึ่งแรกเริ่มนั้นสัมพันธ์กับพายุนอร์อีสเตอร์เมื่อวันที่ 2 มกราคม เคลื่อนข้ามประเทศแคนาดาและสหรัฐ ส่งผลให้เกิดหิมะตกหนัก อุณหภูมิลดลงถึงระดับที่ไม่เคยมีมาก่อนเนื่องจากแนวปะทะ และสามารถบันทึกอุณหภูมิต่ำทำลายสถิติทั่วสหรัฐอเมริกา ส่งผลให้มีการปิดห้างร้าน โรงเรียนและถนน ตลอดจนการยกเลิกเที่ยวบินเป็นจำนวนมาก รวมแล้วมีประชาชนกว่า 200 ล้านคนได้รับผลกระทบ ในพื้นที่ตั้งแต่ทางตะวันออกของรัฐแอลเบอร์ตาไปถึงทางตะวันตกของรัฐควิเบก และขยายลงใต้ไปรวมถึงชาวอเมริกันราว 187 ล้านคนในสหรัฐอเมริกาภาคพื้นทวีป
== อ้างอิง ==
ภัยธรรมชาติในปี พ.ศ. 2557
คลื่นอากาศหนาว
พงศา ชูแนม

พงศา ชูแนม (เกิด 9 เมษายน 2507) หรือที่รู้จักกันในนาม นายหัวพงศา หรือ สืบ นาคะเสถียร แห่งต้นน้ำพะโต๊ะ เกิดที่ ตำบลป่าเว อำเภอไชยา จังหวัดสุราษฎร์ธานี นายพงศา ชูแนม เป็นบุตร คนที่ 3 ของนางบุญเฝ้า ศรีสุวรรณ(ทองเพชร)กับนายครัน ชูแนม มีพี่น้องร่วมสายโลหิตทั้งสิ้น 6 คนพี่น้อง เป็นข้าราชการป่าไม้ หัวหน้าหน่วยอนุรักษ์และจัดการต้นน้ำ อำเภอพะโต๊ะ (จังหวัดชุมพร) ส่วนจัดการทรัพยากรต้นน้ำ สำนักอนุรักษ์และจัดการต้นน้ำ กรมอุทยานแห่งชาติสัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม  
พงศา ชูแนมเคยต้องต่อสู้กับอิทธิพลในท้องที่พะโต๊ะในปี 2543 เคยโดนย้ายไปจากพะโต๊ะ แต่เนื่องด้วยการทำงานในพื้นที่มานานจึงเป็นที่รู้จักในพื้นที่ ประชาชนในท้องที่และเครือข่ายอนุรักษ์จึงออกมาประท้วงเพื่อเรียกร้องความเป็นธรรมให้กับพงศา ชูแนม จนส่งผลให้ข้าราชการระดับสูงในจังหวัดชุมพรหลายคนถูกโยกย้าย ทำ
== การศึกษา ==
จบการศึกษาจากโรงเรียนป่าไม้จังหวัดแพร่ รุ่นที่ 27
ปริญญาตรี สาขาการพัฒนาชุมชน สถาบันราชภัฎสุราษฎร์ธานี
ได้รับ ปริญญาวิทยาศาสตรมหาบัณฑิตกิตติมศักดิ์ สาขาวิทยาศาสตร์สิ่งแวดล้อม (มิถุนายน 2556)
== รางวัล ==
ปี 2553 ได้รับรางวัลจากองค์กรโครงการพัฒนาแห่งสหประชาชาติ (UNDP
ปี 2542 ได้รับรางวัลลูกโลกสีเขียว ในฐานะบุคคลดีเด่นด้านการอนุรักษ์ เนื่องจากสามารถดำเนินคดีกับผู้ลักลอบบุกรุกทำลายป่าได้ถึง 57 คน ในปี 2542
เป็นผู้จัดตั้ง และ ผู้จัดการใหญ่ธนาคารต้นไม้
ปี 2550 ได้รับ รางวัลค้นฅนดี จากรายการคนค้นฅน
ปี 2557 (6 มกราคม) ได้รับรางวัล เพชรจรัสแสง (รางวัลข้าราชการตัวอย่าง)
== การเมือง ==
พงศา ชูแนม จัดตั้งพรรคการเมืองขึ้นโดยใช้ชื่อว่า "พรรคกรีน" เมื่อปี พ.ศ. 2561 และเขาเป็นบุคคลที่มีรายชื่อที่พรรคการเมืองจะเสนอให้รัฐสภาพิจารณาแต่งตั้งเป็นนายกรัฐมนตรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562  แต่เนื่องจากพรรคกรีน ไม่ได้รับเลือกตั้ง ส.ส.ในสภาผู้แทนราษฎรไทย ชุดที่ 25 จึงไม่ได้รับการเสนอชื่อต่อรัฐสภา
ในปี 2565 เขาลงสมัครรับเลือกตั้งในการเลือกตั้งผู้ว่าราชการกรุงเทพมหานคร พ.ศ. 2565
== อ้างอิง ==
ข้าราชการพลเรือนชาวไทย
บุคคลจากโรงเรียนการป่าไม้
บุคคลจากมหาวิทยาลัยราชภัฏสุราษฎร์ธานี
นักการเมืองไทย
นักอนุรักษ์ธรรมชาติ
มนต์ชัย สุภจิรกุล

นาวาอากาศตรี มนต์ชัย สุภจิรกุล หรือ โค้ชยุ่น (14 กรกฎาคม พ.ศ. 2509 – ) เป็นหัวหน้าผู้ฝึกสอนวอลเลย์บอลชายทีมชาติไทย และเป็นอดีตนักวอลเลย์บอลผู้ทำหน้าที่ในตำแหน่งบอลกลาง บอลโค้งสั้น
== ประวัติ ==
มนต์ชัย สุภจิรกุล มีภูมิลำเนาเดิมอยู่ที่แปดริ้ว จังหวัดฉะเชิงเทรา ครอบครัวของเขาเดิมประกอบอาชีพทำสวน และเขาเป็นบุตรชายคนโตในจำนวนพี่น้องทั้งหมดสี่คน สำเร็จการศีกษาระดับประถมจากโรงเรียนวัดดอนทอง ระดับมัธยมต้นจากโรงเรียนปัญจพิทยาคาร และได้รับการทาบทามจากเสน่ห์ ศุภอักษร ให้เข้าศึกษาต่อระดับมัธยมปลายที่โรงเรียนเบญจมราชรังสฤษฎิ์ โดยเข้าแข่งวอลเลย์บอลให้แก่ทางโรงเรียนในระดับจังหวัด รวมถึงได้แข่งกับโรงเรียนใหญ่ ๆ ในเมืองกรุง และสำเร็จการศึกษาระดับปริญญาตรีจากมหาวิทยาลัยราชภัฏพระนคร
มนต์ชัยได้เป็นนักกีฬาวอลเลย์บอลชายทีมชาติไทยตั้งแต่ พ.ศ. 2530 และอำลาการทำหน้าที่เป็นนักกีฬาทีมชาติไทยเนื่องด้วยเข้ารับราชการทหารอากาศเมื่อครั้งที่เข้าแข่งขันซีเกมส์ 1991 ที่ประเทศฟิลิปปินส์ ซึ่งทีมของเขาได้รับเหรียญเงิน แม้จะเลิกทำหน้าที่เป็นนักกีฬาทีมชาติ เขาก็ยังได้เข้าร่วมแข่งขันวอลเลย์บอล ถ้วย ก. และกีฬากองทัพ ให้แก่ทีมทหารอากาศ
มนต์ชัย ได้รับการเรียกตัวไปเป็นผู้ช่วยผู้ฝึกสอนให้แก่วอลเลย์บอลชายทีมชาติไทยในการแข่งซีเกมส์ 2005 ที่ประเทศฟิลิปปินส์ ที่ซึ่งทีมของเขาได้รับรางวัลเหรียญทอง จากนั้น เขาก็ได้เข้าทำหน้าที่เป็นผู้ฝึกสอนทีมชาติแทนอาจารย์โสภณ ซึ่งเป็นผู้ฝึกสอนคนก่อนที่เกษียณไป โดยมนต์ชัยพาทีมชาติไทยเข้ารับรางวัลเหรียญทองแดงในการแข่งซีเกมส์ 2007 ที่จังหวัดนครราชสีมา จากนั้น มนต์ชัยได้ตัดสินใจสร้างนักกีฬาหน้าใหม่ โดยคงเหลือไว้เพียงกิตติคุณ ศรีอุทธวงศ์ และวันชัย ทัพวิเศษ และพาทีมชาติไทยคว้าแชมป์ซีเกมส์ 2011 ที่ประเทศอินโดนีเซีย
นอกจากนี้ มนต์ชัยยังทำหน้าที่เป็นผู้ฝึกสอนวอลเลย์บอลชายทีมชาติไทย ในการแข่งวอลเลย์บอลชายชิงแชมป์โลก 2014 รอบคัดเลือก โซนเอเชีย รอบสุดท้าย ที่แคนเบอร์รา ประเทศออสเตรเลีย รวมถึงทำหน้าที่เป็นหัวหน้าผู้ฝึกสอนทีมชาติไทย ในการแข่งวอลเลย์บอลชายชิงแชมป์เอเชีย 2013 ที่สหรัฐอาหรับเอมิเรตส์ ที่ซึ่งทีมชาติไทยได้อันดับ 6 รวมถึงในการแข่งวอลเลย์บอลในซีเกมส์ 2013 ที่กรุงเนปยีดอ ประเทศพม่า โดยในรอบรองชนะเลิศ ทีมชาติไทยเป็นฝ่ายชนะทีมชาติเวียดนาม 3–0 เซต และในรอบชิงชนะเลิศ ทีมชาติไทยเป็นฝ่ายชนะทีมชาติอินโดนีเซีย 3–0 เซต ส่งผลให้ทีมชายของไทยคว้าแชมป์เป็นสมัยที่ 6 และเป็นการป้องกันแชมป์ซีเกมส์ได้เป็นครั้งแรกในประวัติศาสตร์
== ชีวิตส่วนตัว ==
ด้านชีวิตส่วนตัว มนต์ชัย สุภจิรกุล มีภรรยาชื่อวราภรณ์ เมธาภัทร์  ซึ่งเป็นอดีตนักวอลเลย์บอลสโมสรเป๊ปซี่ และอดีตนักกีฬาวอลเลย์บอลหญิงทีมชาติไทย และมีลูกด้วยกัน 2 คนเป็นชาย 1 คน หญิง 1 คน ซึ่งได้แก่พิศุทธิ์ และพุธิตา สุภจิรกุล  ที่เป็นนักกีฬาแบดมินตันทีมชาติไทย
== ความสำเร็จ ==
ในฐานะนักกีฬาทีมชาติไทย
เหรียญเงิน เหรียญเงิน ซีเกมส์ 1991 ที่ประเทศฟิลิปปินส์
ในฐานะผู้ฝึกสอน
เหรียญทองแดง เหรียญทองแดง วอลเลย์บอลในซีเกมส์ 2007 ที่จังหวัดนครราชสีมา ประเทศไทย
เหรียญทอง เหรียญทอง วอลเลย์บอลในซีเกมส์ 2011 ที่ปาเล็มบัง ประเทศอินโดนีเซีย
เหรียญทอง เหรียญทอง วอลเลย์บอลในซีเกมส์ 2013 ที่กรุงเนปยีดอ ประเทศพม่า
== เครื่องราชอิสริยาภรณ์ ==
== อ้างอิง ==
นักวอลเลย์บอลชายชาวไทย‎
นักกีฬาทีมชาติไทย
นักกีฬาเหรียญเงินซีเกมส์ชาวไทย
ผู้ฝึกสอนวอลเลย์บอลชาวไทย
ผู้ฝึกสอนทีมชาติ
บุคคลจากโรงเรียนเบญจมราชรังสฤษฎิ์
บุคคลจากมหาวิทยาลัยราชภัฏพระนคร
บุคคลจากจังหวัดฉะเชิงเทรา
ทหารอากาศชาวไทย
วงศ์บัวหลวง

วงศ์บัวหลวง หรือ (Nelumbonaceae) เป็นวงศ์ของพืชมีดอก แต่เดิมเคยรวมอยู่ในวงศ์ (Nymphaeaceae) ต่อมาได้แยกวงศ์นี้ออกมาต่างหาก โดยมีข้อมูลทางชีววิทยาโมเลกุลสนับสนุน ว่ามีวิวัฒนาการอยู่ในกลุ่มพืชใบเลี้ยงคู่แท้ จัดอยู่ในอันดับ (Proteales) มีความใกล้ชิดกับวงศ์ (Platanaceae) และ (Proteaceae) 
==อ้างอิง==
==แหล่งข้อมูลอื่น ==
* Nelumbonaceae  in L. Watson and M.J. Dallwitz (1992 onwards). The families of flowering plants : descriptions, illustrations, identification, information retrieval. Version: 3rd May 2006. http://delta-intkey.com .
* Nelumbonaceae in the Flora of North America
* Nelumbonaceae in the Flora of China
* NCBI Taxonomy Browser
* links at CSDL 
วงศ์บัวหลวง
พืชเหง้า
วิชาเหมาซาน

วิชาเหมาซาน  เป็นศาสตร์หนึ่งของลัทธิเต๋าที่เกี่ยวข้องกับไสยศาสตร์, ค่ายกล, คณิตศาสตร์ และ กลศึก ซึ่งอาจเรียกได้ว่าวิทยาศาสตร์แบบจีน ซึ่งที่มาของคำว่าเหมาซานนั้นเป็นชื่อของภูเขาแหน่งหนึ่งในหนานจิง ซึ่งเป็นที่ตั้งของของสำนักเหมาซานนั่นเอง
==ปรมาจารย์==
วิชาเหมาซานมีปรมาจารย์อยู่3ท่านนั่นคือ
1.ตั่วเหมี่ยวกุง   นามว่า เหมี่ยวอ๊วง 
2.ตงเหมี่ยวกุง   นามว่า เหมี่ยวโก้ว  
3.ซำเหมี่ยวกุง  นามว่า เหมี่ยวชง  
==การปลุกผี==
ชาวจีนมีความเชื่อว่า เมื่อมีผู้ตายลง ศพจะต้องถูกฝังในบ้านเกิด ในสมัยโบราณการคมนาคมเป็นไปอย่างลำบาก นักบวชในลัทธิเหมาซาน จึงทำพิธีปลุกศพให้ลุกขึ้นมากระโดดตามตัวเป็นขบวน โดยมีการการสั่นกระดิ่งเป็นเครื่องให้จังหวะ ซึ่งถือว่าเป็นพิธีลับห้ามให้ผู้คนทั่วไปเห็น
==อ้างอิง==
chailasalle(นามแฝง), "เล่าเรื่องจีน..วิชาเหมาซานที่ซุกเงียบในไทย"http://www.oknation.net/blog/chailasalle/2011/06/25/entry-3, 2010-06-25
การสังหารหมู่ที่ปีเตอร์ลู

การสังหารหมู่ที่ปีเตอร์ลู เกิดขึ้นที่เซนต์ปีเตอร์สฟีลด์ เมืองแมนเชสเตอร์ ราชอาณาจักรอังกฤษ เมื่อวันที่ 16 สิงหาคม 1819 มีประชาชน 15 คนเสียชีวิตหลังทหารม้าปรี่เข้าใส่ฝูงชนประมาณ 60,000 คนที่ชุมนุมเพื่อเรียกร้องการปฏิรูปการมีผู้แทนราษฎรในรัฐสภา
หลังสงครามนโปเลียนสิ้นสุดลงในปี 1815 เกิดภาวะเศรษฐกิจตกต่ำเฉียบพลัน ร่วมกับปัญหาการว่างงานเรื้อรังและเก็บเกี่ยวพืชผลไม่ได้เนื่องจากปีไร้ฤดูร้อน ซ้ำยังเดือดร้อนจากกฎหมายข้าวโพดทำให้ราคาขนมปังสูง ในขณะนั้นชายวัยผู้ใหญ่เพียงร้อยละ 11 ที่มีสิทธิออกเสียงเลือกตั้ง และคนในภาคเหนือซึ่งได้รับผลกระทบหนักที่สุดจากปัญหาดังกล่าวมีสิทธิเลือกตั้งน้อยมาก นักปฏิรูปมองว่าการปฏิรูประบบรัฐสภาเป็นทางออกและมีการรณรงค์มวลชนเพื่อเรียกร้องให้ชายทุกคนมีสิทธิเลือกตั้งทั่วไปในรัฐสภา จนสามารถรวบรวมรายชื่อได้กว่า 750,000 รายชื่อในปี 1817 แต่ถูกสภาสามัญชนปฏิเสธ เมื่อเกิดภาวะเศรษฐกิจตกต่ำซ้ำอีกในต้นปี 1819 นักปฏิรูปมูลวิวัตจึงปลุกระดมฝูงชนขนาดใหญ่เพื่อบีงคับให้รัฐบาลลาออก ขบวนการนี้มีความเข้มแข็งมากเป็นพิเศษในภาคตะวันตกเฉียงเหนือของประเทศอังกฤษ อันเป็นที่ที่สหภาพรักชาติแมนเชสเตอร์จัดการชุมนุมใหญ่ในเดือนสิงหาคม 1819 โดยมีนักพูดมูลวิวัตที่มีชื่อเสียง เฮนรี ฮันต์
ไม่นานหลังเริ่มการชุมนุม พนักงานปกครองท้องถิ่นเรียกเยามันรีแมนเชสเตอร์และซัลฟอร์ดเข้ามาจับกุมตัวฮันต์และบุคคลอื่นอีกหลายคนที่อยู่บนเวทีด้วย เยามันรีบุกประเชิดเข้าใส่ฝูงชน ผลักผู้หญิงคนหนึ่งล้มลงและมีเด็กคนหนึ่งเสียชีวิต จนสุดท้ายจับกุมตัวฮันต์ได้ จากนั้นประธานพนักงานปกครองเชเชอร์ วิลเลียม ฮัลตัน เรียกกองทหารฮัสซาร์ที่ 15 เข้าสลายฝูงชน ทหารบุกประชิดพร้อมชักดาบออกมา และบันทึกร่วมสมัยประมาณว่ามีผู้เสียชีวิตระหว่าง 9 ถึง 17 คน และมีผู้ได้รับบาดเจ็บอีก 400 ถึง 600 คน เหตุการณ์นี้ถูกหนังสือพิมพ์มูลวิวัต แมนเชสเตอร์อ็อบเซิร์ฟเวอร์ เรียกว่า "การสังหารหมู่ที่ปีเตอร์ลู" ให้ล้อกับยุทธการที่วอเตอร์ลู
นักประวัติศาสตร์ รอเบิร์ต พูล เรียกเหตุการณ์นี้ว่าเป็น "เหตุการณ์การเมืองที่นองเลือดที่สุดบนแผ่นดินอังกฤษในศตวรรษที่ 19" และ "แผ่นดินไหวการเมืองในถิ่นสำคัญของการปฏิวัติอุตสาหกรรมในภาคเหนือ" หนังสือพิมพ์ของประเทศลงข่าวนี้ แต่ผลลัพธ์ทันทีหลังเหตุการณ์คือรัฐบาลผ่านพระราชบัญญํติหก ซึ่งพยายามปราบปรามการชุมนุมเพื่อวัตถุประสงค์การปฏิรูปมูลวิวัต นอกจากนี้ยังมีส่วนโดยอ้อมให้เกิดการก่อตั้งหนังสือพิมพ์ แมนเชสเตอร์การ์เดียน (ปัจจุบันคือ เดอะการ์เดียน)
== อ้างอิง ==
การสังหารหมู่
การสังหารหมู่ที่ก่อการโดยสหราชอาณาจักร
การประท้วงในสหราชอาณาจักร
แมนเชสเตอร์
มิวสิกแบงก์ เวิลด์ ทัวร์

มิวสิกแบงก์ เวิลด์ ทัวร์เป็นคอนเสิร์ตทัวร์ของรายการ มิวสิกแบงก์ ทางช่อง KBSซึ่งออกกาศไปทั้งหมด 72 ประเทศ
== การจัดคอนเสิร์ต ==
ทางโปรดิวซ์และทางผู้บริหารของสถานีว่า เพราะว่าช่วงนี้กระแสของเค ป๊อปแรงมากและเป็นตอบสนองแฟนที่อยู่ในทวีปยุโรปและเอเชียและในทวีปอเมริกาใต้ บางอาจจะไปถึงทวีปอเมริกาเหนือก็เป็นไปได้ และนอกจากนี้การทัวร์ของรายการยังไม่จบและอาจจะมีต่อในหลากหลายประเทศหลากหลายทวีป
== รายชื่อศิลปินที่เข้าร่วมแสดง ==
TVXQ
Girls' Generation
KARA
2PM
BEAST
4Minute
U-Kiss
IU
SECRET
Rainbow
INFINITE
แบ็ค จี-ย็อง
Park Hyun-bin
RaNia
X-5
Girls' Generation
Shinee
2PM
BEAST
4Minute
Sistar
T-ara
U-Kiss
TVXQ
BEAST
CNBLUE
Wonder Girls
MBLAQ
f(x)
INFINITE
IU
Super Junior
CNBLUE
After School
MBLAQ
Davichi
RaNia
Super Junior
Eru
Sistar
Teen Top
2PM
BEAST
SHINee
INFINITE
Afgansyah Reza
S4 (Superstar 4)
Super Junior
MBLAQ
F.T. Island
BEAST
miss A
Ailee
== ตารางการทัวร์ ==
== แหล่งข้อมูลอื่น ==
Ally & Co
คอนเสิร์ตทัวร์ในปี พ.ศ. 2555
คอนเสิร์ตทัวร์ในปี พ.ศ. 2556
คอนเสิร์ตทัวร์ในปี พ.ศ. 2557
คอนเสิร์ตทัวร์ในปี พ.ศ. 2554
คอนเสิร์ตเคป็อป
กระดูกไก่

กระดูกไก่  เป็นพืชในวงศ์ Chloranthaceae ในมาเลเซียเรียกเกอรัส ตูลัง ในฟิลิปปินส์เรียกบาเรา บาเรา เป็นไม้ล้มลุก ลำต้นเกลี้ยง มีกลิ่นหอม ข้อโป่งพอง หูใบขนาดเล็กเป็นบางแคบ ขอบใบมีรอยจัก ใบสีเขียวสด ผิวใบด้านบนเป็นมัน ดอกช่อ มีริ้วประดับเป็นกาบหุ้ม ดอกย่อยขนาดเล็ก เกสรตัวผู้เป็นสามพู ติดกับครึ่งบนของรังไข่ ผลเดี่ยว เมล็ดเดียวแข็ง ฉ่ำน้ำ ส่วนใหญ่สีขาวครีม เมล็ดค่อนข้างกลม
กระดูกไก่พบได้ทั่วไป ตั้งแต่เนปาล ยูนนาน หมู่เกาะอันดามัน ไปจนถึงเกาะนิวกินี ก่อนที่จะนำต้นชามาปลูก ชาวชวานำใบและเหง้าของกระดูกไก่ไปชงน้ำชาดื่ม เมื่อเนเธอร์แลนด์เข้ามาปกครองดัตช์อีสต์อินดีสได้ห้ามประชาชนปลูกกระดูกไก่เพราะจะให้ปลูกต้นชาแทน ในมาเลเซียและอินโดนีเซียใช้ทำชาสมุนไพร ใช้ขับเหงื่อเพื่อลดไข้ ในกาลีมันตันใช้กิ่งต้มน้ำดื่มเพื่อป้องกันการตั้งครรภ์ ชาวไทยภูเขาใช้ต้มเป็นยารักษามาลาเรีย ใช้ทำสีย้อมผ้าได้สีน้ำเงินเข้มจนเกือบดำ ทุกส่วนของลำต้นเมื่อขยี้ มีกลิ่นคล้ายการบูร รสค่อนข้างขม ใบมีน้ำมันหอมระเหยและกรดคูมาริก คล้ายกับที่พบในพืชวงศ์พริกไทย
== อ้างอิง ==
พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 16: พืชให้สารกระตุ้น. พิมพ์ครั้งที่ 2. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 78 – 79
วงศ์กระดูกไก่
พืชที่รับประทานได้
สมุนไพร
พืชให้สีย้อม
วงศ์กระดูกไก่

วงศ์กระดูกไก่ หรือ (Chloranthaceae) เป็นวงศ์ของพืชมีดอก ประกอบด้วยสี่สกุล และมีสมาชิก 12 สปีชีส์  มีทั้งไม้ยืนต้นและไม้ล้มลุก พบในเอเชียตะวันออกเฉียงใต้  หมู่เกาะในมหาสมุทรแปซิฟิก มาดากัสการ์ ทวีปอเมริกากลาง และทวีปอเมริกาใต้ และหมู่เกาะเวสต์อินดีส สกุลที่สูญพันธ์ไปแล้วคือ (Chloranthistemon)  อยู่ในวงศ์นี้ด้วย  สมาชิกในวงศ์นี้มีกลิ่นหอม ไม่ผลัดใบ ใบออกตรงข้าม มีหูใบอยู่ระหว่างใบทั้งสองเช่นเดียวกับวงศ์ (Rubiaceae) ดอกเป็นดอกช่อ ไม่มีกลีบดอก บางครั้งเหมือนกับกลีบเลี้ยง   ผลมีเมล็ดเดียว
==อ้างอิง==
== แหล่งข้อมูลอื่น  ==
Chloranthales in Stevens, P. F. (2001 onwards). Angiosperm Phylogeny Website. Version 7, May 2006.
Chloranthaceae  in L. Watson and M.J. Dallwitz (1992 onwards) The families of flowering plants:  descriptions, illustrations, identification, information retrieval. Version: 3 May 2006. http://delta-intkey.com .
Andes Trees
NCBI Taxonomy Browser
Images of Chloranthus  Flavon's art gallery: Chloranthaceae
Image of Chloranthus oldhamii 
Image of Chloranthus serratus
Images of Sarcandra glabra 
วงศ์กระดูกไก่